Треньорът на Етър намекна за оставка - БГ Футбол - efbet Лига - Gong.bg
Треньорът на Етър Росен Кирилов остана разочарован от загубата с 0;2 при домакинството на Славия в първи двубой от 18-тия кръг на efbet Лига. По-интересната част от коментарите на специалиста обаче бяха свързани с евентуалното му намерение да подаде оставка.
„Допуснахме ранен гол, след като ние изпълнявахме корнер. Това ни обърка плановете. В атака нещата стояха добре през второто полувреме. Имахме шансове да се върнем в мача, след което допуснахме нова груба грешка за втория гол. Това изцяло промени плановете за мача. Накрая бяхме и изморени и всичко стана много сложно“, започна Кирилов.
„Напрежението оказва влияние. Има много неясни неща в клуба, на всяко едно ниво. Това влияе на представянето“.
„В момента не моге да вземем решение, утре ще дам по-конкретен отговор. Последните два мача ще са тежки, срещу Ботев Враца и Царско село. Трябва да спечелим 6 точки обаче“.
„Футболистите имат желание да играят, но в клуба има голямо напрежение. И в съблекалнята има неприятни сцени. Не мога да издам повече“, завърши треньорът на Етър.
Росен Кирилов Етър Велико Търново